|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.0 Kvalitatívny popis vplyvu materiálu na podnikateľské subjekty** |
| Podľa čl. 55 ods. 1 nariadenia (EÚ) č. 1308/2013 môžu členské štáty s cieľom zlepšiť všeobecné podmienky výroby poľnohospodárskych výrobkov v sektore včelárskych výrobkov a ich uvádzania na trh vypracovať vnútroštátne programy pre sektor včelárstva na obdobie troch rokov (ďalej len „včelársky program“), do ktorých môžu zahrnúť opatrenia uvedené v čl. 55 ods. 4 nariadenia (EÚ) č. 1308/2013 (ďalej len „programové opatrenia“). Na vykonávanie včelárskeho programu schváleného Európskou komisiou (ďalej len „Komisia“) Európska únia (ďalej len „EÚ“) poskytuje príspevok zodpovedajúci 50 % výdavkov, ktoré na jeho vykonávanie znáša členský štát. To znamená, že na vykonávanie programových opatrení zahrnutých do včelárskeho programu Slovenskej republiky (ďalej len „SR“) možno poskytovať finančnú pomoc z finančných prostriedkov EÚ a z výdavkov štátneho rozpočtu určených na spolufinancovanie spoločných programov Slovenskej republiky a Európskej únie (ďalej len „prostriedky štátneho rozpočtu“) v rámci spoločnej organizácie poľnohospodárskych trhov podľa čl. 40 ods. 1 ZFEÚ v platnom znení určenú na ich vykonávanie (ďalej len „pomoc“).  Pomoc pre sektor včelárstva SR, poskytovaná pre konečných prijímateľov, ktorými sú fyzické osoby, sa poskytuje na vykonávanie konkrétnych včelárskych opatrení a podopatrení, spočívajúcich najmä  a) v investíciách do majetku používaného vo včelárstve (vrátane obchodného majetku podnikateľa), ako napríklad v obstarávaní nových technických pomôcok alebo zariadení na získavanie, spracovanie alebo skladovanie včelárskych produktov, v obstarávaní vecí slúžiacich na vybavenie včelníc alebo v obstarávaní plemenného materiálu včiel medonosných či v obstarávaní nových úľových zostáv alebo včelstiev pre včelárskych začiatočníkov,  b) v zabezpečovaní praktických činností vykonávaných vo včelárstve, ako napríklad v zabezpečovaní ochrany včelstiev, úľov alebo včelárskych zariadení pred poškodením alebo odcudzením, v monitorovaní sezónneho stavu včelstiev, v sezónnych presunoch včelstiev, v ošetrovaní včelstiev veterinárnymi liekmi alebo v zabezpečovaní analýz včelárskych produktov na zisťovanie ich kvality a zdravotnej neškodnosti alebo  c) vo vypracúvaní alebo realizácii projektov aplikovaného výskumu alebo iných projektov týkajúcich sa včelárstva.  V rámci jednotlivých včelárskych podopatrení sa pomoc poskytuje aj na včelárske podopatrenia spočívajúce v uskutočňovaní rôznych vzdelávacích aktivít týkajúcich sa včelárstva, v obstarávaní alebo prevádzkovaní rôznych informačných technológií používaných vo včelárstve alebo v zdravotných prehliadkach včelstiev.  Poskytovanie pomoci na vykonávanie všetkých týchto včelárskych opatrení a podopatrení bude mať pozitívny vplyv na podnikateľské subjekty uvedené v bode 3.1. Pokiaľ bude konečným prijímateľom pomoci podnikateľský subjekt, pozitívny vplyv bude spočívať v tom, že poskytnutá pomoc bude môcť byť využitá na investície do jeho dlhodobého hmotného majetku, napríklad na obstaranie technických pomôcok alebo zariadení na získavanie, spracovanie alebo skladovanie včelárskych produktov, na obstaranie vecí slúžiacich na vybavenie jeho včelníc alebo na obstaranie zariadení na sezónny presun včelstiev, na investície do jeho obežného majetku, napríklad na obstaranie plemenného materiálu kranskej včely na zriadenie testačnej stanice či na bežný produkčný chov včiel alebo na čiastočnú úhradu nákladov na chov včiel, napríklad nákladov na obstarávanie veterinárnych liekov alebo prípravkov alebo na sezónne presuny včelstiev. Obdobne pozitívne bude na podnikateľské subjekty vplývať aj opatrenie podpory laboratórií, ktoré im umožní čiastočné refinancovanie analýz nimi vyrábaných včelárskych produktov na účely ich propagácie, napríklad formou súťaže.  Táto pomoc sa bude poskytovať z finančných prostriedkov EÚ vo výške 734 909 EUR na včelársky rok 2019/2020, vo výške 735 232 EUR na včelársky rok 2020/2021 a vo výške 734 565 EUR na včelársky rok 2021/2022, stanovenej vykonávaním rozhodnutím Komisie (EÚ) 2019/974 a prostriedkov štátneho rozpočtu v tej istej výške. |

|  |
| --- |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Podnikatelia v sektore včelárstva, či už fyzické osoby – podnikatelia alebo právnické osoby, ktorých približný počet je evidovaný na 300 subjektov. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Konzultácie s predstaviteľmi podnikateľských subjektov v oblasti včelárstva a odbornej včelárskej verejnosti sa uskutočnili v rámci pracovných zasadnutí od 13. 11. 2018 do 03.05.2019.  Konzultácie ďalej prebiehali písomnou formou a formou komunikácie na diaľku. Pripomienky subjektov v sektore včelárstva boli zapracované. Opatrenia na podporu zlepšenia podmienok pri produkcii a obchodovaní s včelími produktmi boli oproti ich pôvodnému zneniu uvedenému v nariadení vlády SR č. 135/2017 Z. z. o poskytovaní pomoci na podporu zlepšenia podmienok pri produkcii a obchodovaní s včelími produktmi zmenené na základe týchto pripomienok.  Uvedené včelárske opatrenia boli prispôsobené vnútroštátnemu programu rozvoja včelárstva, do ktorého boli zahrnuté len včelárske opatrenia podľa čl. 55 ods. 4 a) až f) nariadenia (EÚ) č. 1308/2013, a to na základe konzultácií so zástupcami podnikateľských subjektov v sektore včelárstva a so zástupcami ostatných osôb, ktoré v sektore včelárstva v SR pôsobia.  Predmetom konzultácií bola aj úprava výšok refundovateľných nákladov na jednotlivé včelárske podopatrenia a zavedenie nových včelárskych podopatrení.  Konzultácie so zástupcami podnikateľských subjektov v sektore včelárstva sa skončili vzájomnou zhodou. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Žiadne priame náklady na strane podnikateľov sa nepredpokladajú. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Žiadne nepriame náklady na strane podnikateľov sa nepredpokladajú. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Nedochádza ku vzniku nových administratívnych nákladov. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Žiadne negatívne ovplyvnenie konkurencieschopnosti sa prijatím návrhu nariadenia vlády Slovenskej republiky nepredpokladá. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Navrhované nariadenie vlády Slovenskej republiky nebude mať priamy vplyv na inovácie. |